ໄພນໍ້າຖ້ວມ ຮ້າຍແຮງສຸດ ໃນຮອບ 5 ທົດສະວັດ ທີ່ປະເທດໄທ (ເບິ່ງຮູບສະໄລດ໌)
ມີຫຼາຍກວ່າ 200 ຄົນເສຍຊີວິດໄປແລ້ວ ແລະອີກ 2 ລ້ານກວ່າຄົນ ໄດ້ຮັບຜົນກະທົບ.
ໄພນໍ້າຖ້ວມທີ່ປະເທດໄທໃນລະຫວ່າງລະດູລົມຝົນມໍລະສຸມປີນີ້ ເຮັດໃຫ້ມີຜູ້ເສຍຊີວິດໄປແລ້ວ ຫຼາຍກວ່າ 200 ຄົນ ແລະສ້າງຜົນກະທົບໃຫ້ແກ່ອີກຢ່າງນ້ອຍ 2 ລ້ານຄົນ ເຈົ້າໜ້າທີ່ເວົ້າ ວ່າ ໄພນໍ້າຖ້ວມໃນພື້ນທີ່ຫຼາຍພັນເຮັກຕາ ແມ່ນຮ້າຍແຮງສຸດໃນຮອບຫຼາຍທົດສະວັດ ດັ່ງທີ່ ນາຍ Ron Corben ຜູ້ສື່ຂ່າວຂອງວີໂອເອລາຍງານມາ ກໍແມ່ນວ່າ ທາງອົງການສະຫະ ປະຊາຊາດ ພວມຮຽກຮ້ອງໃຫ້ລັດຖະບານຂອງປະເທດຕ່າງໆໃນເຂດເອເຊຍ ໃຊ້ຈ່າຍເງິນ ເພີ່ມຂຶ້ນເພື່ອຫຼຸດຜ່ອນຄວາມສ່ຽງຕໍ່ການເກີດໄພພິບັດທຳມະຊາດ ພວກນັກພະຍາກອນອາກາດກ່າວວ່າ ລະດູຝົນມໍລະສຸມຂອງໄທປີນີ້ແມ່ນມີຄວາມຮ້າຍແຮງ ສຸດໃນຮອບ 50 ປີ ໃນຂະນະທີ່ປະເທດໄທມີຕາໜ່າງເຂື່ອນແລະຄອງຕ່າງໆເພື່ອຄວບຄຸມ ຝົນທີ່ຕົກລົງມາຢ່າງໜັກນັ້ນ ພວກເຈົ້າໜ້າທີ່ຈາກພະແນກຊົນລະປະທານຂອງໄທເຕືອນວ່າ ເຂື່ອນທີ່ສຳຄັນຫຼາຍເຂື່ອນພວມໃກ້ຈະເຖິງຂີດຄວາມຈຳກັດແລ້ວພ້ອມກັບມີການພະຍາກອນ ວ່າ ຈະມີຝົນຕົກໜັກລົງມາຕື່ມອີກໃນໄລຍະສອງສາມອາທິດຂ້າງໜ້າ ມາຮອດປັດຈຸບັນນີ້ ບາງກອກໄດ້ລອດພົ້ນຈາກໄພນໍ້າຖ້ວມຮ້າຍແຮງ ແຕ່ກະແສນໍ້າທີ່ຖີບໂຕ ສູງຂຶ້ນໃນແມ່ນໍ້າເຈົ້າພະຍາ ໄດ້ກົດດັນຢ່າງໜັກຕໍ່ນະຄອນຫຼວງຂອງໄທ ນາຍໜຸ່ມຄົນຂັບເຮືອຫາງຍາວລຳນຶ່ງ ໃນແມ່ນໍ້າເຈົ້າພະຍາກ່າວວ່າ ບໍ່ຮອດ 100 ຫຼັກກິໂລ ແມັດເໜືອຂຶ້ນໄປຈາກບາງກອກ ນໍ້າໄດ້ຖ້ວມປະຊາຄົມຕ່າງໆທີ່ຢູ່ຫ່າງໄກແລະຕັ້ງຢູ່ນອກເຂດ ທີ່ມີຄູກັ້ນນໍ້າ ນາຍໜຸ່ມເວົ້າວ່າ ໄພນໍ້າຖ້ວມທີ່ປະເທດໄທ ເກີດຂຶ້ນໃນຂະນະທີ່ຝົນຕົກໜັກແລະລົມພາຍຸ ໃນລະດູລົມມໍລະສຸມ ພັດເຂົ້າຖະຫຼົ່ມປາກິສຖານ ບັງກລາແດັສ ກຳປູເຈຍແລະຟີລິບປິນໃນໄລຍະສອງສາມອາທິດ ຜ່ານມານີ້ ຢູ່ທີ່ຟີລິບປິນ ຄວາມເສຍຫາຍຕໍ່ໂຄງລ່າງພື້ນຖານ ແລະການກະສິກຳ ແມ່ນຕົກ ເປັນມູນຄ່າ 154 ລ້ານໂດລາ ທີ່ປາກິສຖານ ໂຄງການອາຫານໂລກຂອງສະຫະປະຊາຊາດ ກ່າວວ່າໄພນໍ້າຖ້ວມໄດ້ມີຜົນກະທົບຕໍ່ປະຊາຊົນເກືອບ 5 ລ້ານ 5 ແສນຄົນແລະໄດ້ທຳລາຍ ຜົນເກັບກ່ຽວ 73% ຕະຫຼອດທັງສ້າງຄວາມເສຍຫາຍ ໃຫ້ແກ່ສັດລ້ຽງເປັນຈໍານວນຫຼວງຫຼາຍ ນຳອີກ ອົງການຍຸດທະສາດນາໆຊາດເພື່ອຫຼຸດຜ່ອນໄພພິບັດຂອງສະຫະປະຊາຊາດໄດ້ອອກຖະແຫຼງ ການສະບັບນຶ່ງຮຽກຮ້ອງໃຫ້ລັດຖະບານຂອງປະເທດຕ່າງໆເພີ່ມການລົງທຶນເຂົ້າໃສ່ການຫຼຸດ ຜ່ອນຄວາມສ່ຽງກ່ຽວກັບເລື່ອງນີ້ ເພື່ອເຮັດໃຫ້ຜົນກະທົບຈາກໄພນໍ້າຖ້ວມຕາມລະດູການນັ້ນ ຫຼຸດນ້ອຍລົງ ທ່ານສາມິດ ທຳມະສາໂຣດ ອະດີດເອກອະທິບໍດີຂອງກົມອຸຕຸນິຍົມຂອງໄທ ຖິ້ມໂທດໃສ່ການ ຂາດການປະສານງານກັນ ລະຫວ່າງພະແນກການຕ່າງໆວ່າ ເຮັດໃຫ້ຜົນກະທົບຈາກໄພນໍ້າ ຖ້ວມຮ້າຍແຮງຂຶ້ນຕື່ມ ທ່ານເວົ້າວ່າ ພວກເຈົ້າໜ້າທີ່ບໍ່ໄດ້ທຳການລົງທຶນໃສ່ການພະຍາກອນ ອາກາດໄລຍະຍາວເພື່ອເຮັດໃຫ້ສາມາດຄຸ້ມຄອງໄພນໍ້າຖ້ວມໄດ້ດີຂຶ້ນນັ້ນ ທ່ານສາມິດເວົ້າວ່າ ພະແນກຊົນລະປະທານຂອງໄທ ກ່າວວ່າ 11 ເຂື່ອນແມ່ນມີນໍ້າເຕັມຫຼືລົ້ນຂີດຄວາມ ສາມາດ ແລະເຈົ້າໜ້າທີ່ໄດ້ສັ່ງໃຫ້ປ່ອຍນໍ້າ ອອກຈາກເຂື່ອນຕ່າງໆໃນຈັງຫວັດນະຄອນ ຣາຊສີມາທາງພາກຕາເວັນອອກສຽງເໜືອ ຂອງໄທ ຍ້ອນມີການຄາດຄະເນກັນວ່າຈະ ມີຝົນຕົກໜັກຕື່ມອີກ ທ່ານສາມິດ ເວົ້າວ່າ ເຖິງແມ່ນບາງກອກ ຍັງລອດພົ້ນ ຈາກໄພນໍ້າຖ້ວມ ຮ້າຍແຮງ ກໍຈິງ ແຕ່ກໍຍັງມີຄວາມຫຼໍ່ແຫຼມຢູ່ໂດຍສະ ເພາະແລ້ວ ຖ້າຫາກມີການປ່ອຍນໍ້າອອກ ຈາກເຂື່ອນຕ່າງໆ ທ່ານສາມາດເວົ້າວ່າ ພວກນັກພະຍາກອນອາກາດເວົ້າວ່າສະພາບອາກາດຂອງລານິຍາແລະແອລນິໂຍໄດ້ເພີ່ມທະ ວີຄວາມຮຸນແຮງ ໃຫ້ແກ່ລະດູລົມຝົນມໍລະສຸມ ທີ່ມີຜົນກະທົບຕໍ່ປະເທດໄທແລະປະເທດອື່ນໆ ໃນເຂດເອເຊຍ-ປາຊີຟິກ ແຕ່ທ່ານດະໄນ ໄທຕຸກກູອາຈານສອນວິຊານິເວດວິທະຍາກ່ຽວກັບ ໂຕເມືອງທີ່ຈຸລາລົງກອນມະຫາວິທະຍາໄລກ່າວວ່າບັນຫາສຳຄັນກໍຄືການບໍ່ກະກຽມປະຊາຄົມ ຕ່າງໆໄວ້ຢ່າງພຽງພໍກ່ອນທີ່ລະດູນໍ້າຖ້ວມຈະມາຮອດ ທ່ານດະໄນເວົ້າວ່າ ນາຍົກລັດຖະມົນຍິ່ງລັກ ຊິນນະວັດໄດ້ສັ່ງໃຫ້ເພີ່ມການປະຕິບັດງານບັນເທົາທຸກ ໃນຂະນະທີ່ ລະດັບນໍ້າຖ້ວມພວມຖີບໂຕສູງຂຶ້ນຢູ່ໃນທົ່ວເຂດທີ່ຮາບພາກກາງຂອງໄທ ຢູ່ໃນບັນດາຈັງຫວັດທີ່ຕັ້ງຢູ່ເໜືອບາງກອກຂຶ້ນໄປນັ້ນພວກເຈົ້າໜ້າທີ່ເວົ້າວ່າ ໄພນໍ້າຖ້ວມແມ່ນ ຮ້າຍແຮງສຸດ ໃນຮອບ 5 ທົດສະວັດ ໃນຂະນະດຽວກັນກົມອຸຕຸນິຍົມຂອງໄທກໍໄດ້ອອກຄຳ ເຕືອນໃໝ່ໃຫ້ປະຊາຊົນຢູ່ໃນເຂດພາກເໜືອແລະພາກຕາເວັນອອກສຽງເໜືອຂອງປະເທດກະ ກຽມຮັບມືກັບຝົນຕົກໜັກແລະນໍ້າຖ້ວມສຸຢ່າງໄວໃນໄລຍະຫລາຍໆມື້ ຂ້າງໜ້ານີ້